Partai Komunis Indonesia

**Partai Komunis Indonesia** (**PKI**) adolah sabuah partai politik di Indonesia nan alah tandeh. PKI adolah partai komunih  indak bakuaso nan gadang di dunia satalah Rusia jo Cino sabalun pado akhianyo hancua pado taun 1965 jo dinyatakan partai talarang satalah itu.

## Pemberontakan 1926

Pado Mei 1925, Komite Exec dari Komintern dalam rapek pleno mamarentahan kumunih di Indonesia untuak mambantuak sabuah front anti-imperialis basatu jo organisasi nasionalis non-komunih, tapi unsur-unsur ekstremis didominasi dek Alimin & Musso mamakikan revolusi untuak mangguliangan pamarentahan kolonial Balando. Dalam sabuah konferensi di Prambanan, Jawa Tengah, sarikaik buruah pardagangan nan dikontrol komunih mamutuihan revolusi akan dimulai dengan pamogokan dek para pakarajo buruah kareta api nan akan manjadi sinyal pamogokan nan labih umum jo lueh untuak kudian revolusi akan bisa dimulai. Hal iko akan mangarah pado PKI nan ka manggantian pamarentah kolonial.

Pado November 1926, PKI mamimpin pemberontakan malawan pamarentahan kolonial di Jawa Barat jo Sumatra Barat. PKI mangumuman tabantuaknyo sabuah republik. Basamo Alimin, Musso nan marupoan salah satu pamimpin PKI di era tersebut sadang indak barado di Indonesia. Inyo sadang malakuan pambicaraan jo Tan Malaka nan indak satuju jo langkah pemberontakan tersebut. Pemberontakan iko akhianyo dihancuaan sacaro brutal dek panguaso kolonial. Ribuan urang dibunuh dan sakitar 13.000 urang ditahan, 4.500 dipanjaro, sajumlah 1.308 nan umumnyo kader-kader partai diasiangan, dan 823 dikirim ka Boven Digul, sabuah kamp tahanan di Papua. Babarapo urang maningga di dalam tahanan. Banyak aktivis politik non-komunih nan juo manjadi sasaran pamarentahan kolonial, dengan alasan manindak pemberontakan kaum komunih. Pado 1927, PKI dinyatoan terlarang dek pamarentahan Balando. Dek itu, PKI kudian bergerak di bawah tanah.

Rancano pemberontakan itu surang alah dirancang sajak lamo. Yakni di dalam parundingan rahasio aktivis PKI di Prambanan. Rancano itu ditolak tegas dek Tan Malaka, salah satu tokoh utamo PKI nan mampunyai banyak massa tautama di Sumatra. Tan Malaka mamprediksi bahaso pemberontakan akan gagal, dek manuruiknyo basis kaum proletar Indonesia adolah rakyat petani bukan buruh takah di Uni Soviet. Penolakan tersebut mambuek Tan Malaka dicap sabagai pangikuik Leon Trotsky nan juo sabagai tokoh sentral parjuangan Revolusi Rusia. Walaupun baitu, babarapo aksi PKI justru terjadi sasudah pemberontakan di Jawa tajadi. Samisal Pemberontakan Silungkang di Sumatra.

Pado maso awal palarangan iko, PKI barusaha untuak indak manonjolkan diri, tautamo dek banyak dari pamimpinnyo nan dipinjaroan. Pado 1935, pamimpin PKI Musso baliak dari pangasingan di Moskwa, Uni Soviet, untuak manata baliak PKI dalam gerakannyo di bawah tanah. Namun, Musso hanyo tingga sabanta sajo di Indonesia. Kudian PKI bergerak di berbagai front, takah misalnyo Gerindo jo sarikaik-sarikaik buruh. Di Balando, PKI mulai bergerak di antaro mahasiswa-mahasiswa Indonesia di kalangan organisasi nasionalis, Perhimpoenan Indonesia, nan indak lamo kudian bapihak pado PKI .

## Catatan kaki

## Rujuakan umum
* Brands, H. W.  "The limits of Manipulation: How the United States didn't topple Sukarno." *Journal of American History* 76.3 (1989): 785–808.  online
*
*
*
*
*

## Bacaan lanjuik
* Hindley, Donald. *The Communist Party of Indonesia, 1951–1963* (U of California Press, 1966).
*Jochen Hippler, Nasr Hamid Abu Zaid, Amr Hamzawy: ''Krieg, Repression, Terrorismus.* *Politische Gewalt und Zivilisation in westlichen und muslimischen Gesellschaften*. ifa, Stuttgart 2006, S. 55-58 ([http://www.akweb.de/ak_s/ak515/10.htm Review])
*Hunter, Helen-Louise, (2007) *Sukarno and the Indonesian coup : the untold story* Westport, Conn. : Praeger Security International. PSI reports (Westport, Conn.) (hbk.) (hbk.)
*J.L. Holzgrefe / Robert O. Keohane: *Humanitarian Intervention: Ethical, Legal and Political Dilemmas*. Cambridge (2003). , S. 47
*Mark Levene u. Penny Roberts: *The Massacre in History*. (1999). , S. 247-251
*Phromkhet, T. (2020). *D.N. Aidit: Dipa Nusantara Aidit Kap Phak Khō̜mmiunit ʻIndōnīsīa* [D.N. Aidit: Dipa Nusantara Aidit and the Communist Party of Indonesia]. Bangkok: Illuminations Editions. (in Thai) 
*Robert Cribb, 'The Indonesian communist tradition', in C.P. Mackerras and N.J. Knight, eds, *Marxism in Asia'' (London: Croom Helm, 1985), pp.&nbsp;251–272 http://works.bepress.com/robert_cribb/6/ .
*